આ પ્રસંગે વિદ્યાભારતીના અખિલ ભારતીય સંગઠન મંત્રી શ્રી યતિન્દ્રજી શર્માએ જણાવ્યું હતું કે, પૂ. હરીશભાઈ રાવલ એટલે કે દાદાએ કાર્યકર્તાઓ સાથે હંમેશા સ્નેહપૂર્ણ સંબંધ રાખ્યા છે. હાલ ગુજરાતભરમાં વિદ્યાભારતીનું જે કામ દેખાઈ રહ્યું છે તેમાં હરીશભાઈનું ખૂબ જ યોગદાન રહેલું છે. કાર્યકર્તાઓના મનની અંદર તેમના માટે હંમેશા સ્નેહપૂર્ણ ભાવ રહ્યો છે. તેમના ગુણો અને સ્નેહપૂર્ણ સ્વભાવને કારણે તેઓ પરિવાર હોય કે કાર્યકર્તા - તેઓમાં સન્માનનીય બની ગયા છે અને ગુજરાત પ્રાંતના દાદા બની ગયા છે. તેઓ ભારતીયતાના આદર્શો સાથે કોઈપણ પ્રકારની બાંધછોડ કરતા નહોતા. સ્વદેશી ભાષાના આગ્રહી તેઓએ ક્યારેય આ મુદ્દે સમાધાન કર્યું નથી. તેઓએ કોઈ પણ પ્રકારની આશા કે અપેક્ષા રાખ્યા વગર નિર્લેપ ભાવે પોતાનું કર્મ કર્યું છે.